2NE1

**2NE1** (Сол: 투애니원) нь 2009 онд YG Entertainment-аас үүсгэн байгуулсан Өмнөд Солонгосын охидын хамтлаг юм. Тус хамтлаг 4 гишүүнтэй: Bom, CL, Dara, Minzy. Тэд 2016 оноос хойш үйл ажиллагаагаа зогсоосон ч, 2024 онд эргэн үйл ажиллагаагаа явуулсаар байна. Тус хамтлаг нь К-попын ердийн хэвшмэл ойлголтыг эвдэж, өвөрмөц дүр төрхөөрөө алдаршсан бөгөөд К-поп урсгалын тэргүүлэх хамтлагийн нэг юм. 

Анх 2009 оны 3 сард нэг агентлагт харьяалагддаг Big Bang хамтлагтай хамт *"Lollipop"* хэмээх сурталчилгааны дуунд хамтарсны дараагаас албан ёсоор танилцуулагдсан. Улмаар тэр ондоо *"2NE1"* цомгоо *"Fire"* болон ''"I Don't Care"* дуунуудтай хамт гаргаснаар нэр хүндтэй болж эхэлжээ. Тэдний анхны дуу *"I Don't Care"* нь *MAMA Awards*-ын *Song of the Year* шагналыг хүртсэн нь дэбют хийсэн жилдээ **daesang** (хамгийн том шагнал)-г авсан анхны хамтлаг болж байв. К-поп охидын хамтлагийн анхны олон улсын аялан тоглолт гэж тооцогддог тэдний *"New Evolution Global Tour"* нь 2012 онд Ази, Хойд Америкийн долоон орны арван нэгэн хотод тоглогдож, Нью-Жерсигийн *Prudential Center*-т болсон тэдний тоглолт тухайн жилдээ New York Times-аас оны хоёр дахь шилдэг тоглолтоор нэрлэгджээ. 

2014 онд гаргасан *"Crush"* цомог нь АНУ-ын Billboard 200 чартын 61-т жагсаж, шилдэг 100-д ​​багтсан анхны Солонгос уран бүтээлчийн цомог болсон байна. 2014 оны төгсгөл гэхэд, тэд дотоодын *Gaon Digital Chart*-ыг нийт 9 дуугаар тэргүүлсэн байсан нь тухайн үедээ Өмнөд Солонгосын хамгийн олон тэргүүлсэн хамтлаг болж байв. 2016 оны 4 сард *Minzy* хамтлагаас гарснаа зарлаж, бусад гурван гишүүн ч бас 11 сард тарна гэж *YG Entertainment*-аас мэдэгдсэн. Тэдний сүүлийн дууг үлдсэн гурван гишүүн дуулж, *"Goodbye"* нэртэйгээр 2017 оны 1 сард цацсан юм. 2NE1 тарснаасаа хойш 5 жилийн дараа анх удаагаа 2022 оны 4 сард **Coachella**-ын тайзнаа эргэн нэгдэж, гэнэтийн бэлэг барьжээ. 

2024 онд тэд 15 жилийн ойгоо тохиолдуулан дахин нэгдэж, 2024 оны 10 сараас эхлэн 2025 он хүртэл үргэлжлэх дэлхийн хэмжээний аялан тоглолтоо хийхээр төлөвлөжээ. Тус хамтлаг карьерынхаа туршид нийт 80 шагнал хүртсэн ба дэбют хийснээсээ хойш хоёр жилийн дотор гурван том шагналыг (daesang) хүртсэн анхны уран бүтээлчид юм.

## Нэр
Хамтлагийн нэр анх "21" байсан ч, үүнтэй адил нэртэй уран бүтээлч байдаг учраас "2NE1" болгон өөрчилсөн. Энэ нэр нь "**21**-р зуун" болон "**N**ew **E**volution" (шинэ хувьсал) гэсэн үгийг нэгтгэн, "to anyone" болон "twenty-one" гэсэн үгтэй ойролцоо дуудлагатай байхаар зохиожээ.

## Бүрэлдэхүүн
## Уран бүтээл
### Студийн цомог
### Live цомог
### Эмхэтгэсэн цомог
### Өргөтгөсөн цомог (EP)
### Цомогт ороогүй дуу
### Сурталчилгааны дуу
## Телевизийн нэвтрүүлэг
* 2009 *Style* (cameo)
* 2009 *Girlfriends* (cameo)
* 2009 *2NE1TV*
* 2010 *2NE1TV Season 2*
* 2011 *2NE1TV Live: Worldwide (season 3)*
* 2014 *America's Next Top Model CBSTV (season 21 ep 16)*
* 2014 *The Bachelor - Juan Pablo*
* 2014 *The Tim Yap Show''

## Аялан тоглолт
### Тоглолт
* Nolza! (2011)
* New Evolution Global Tour (2012)
* All or Nothing World Tour (2014)
* Welcome Back Tour (2024–2025)

### Бусад тоглолт
* YG Family Concert (2010)
* YG Family 15th Anniversary Concert (2011–2012)
* YG Family World Tour: Power (2014)

## Лавлах бичиг
Ангилал:Өмнөд Солонгосын хамтлаг
Ангилал:Охидын хамтлаг